ভুক্তভোগী ঠিকাদাররা বলেন, পিপিআর-০৮ এ বলা হয়েছে তিন কোটি টাকা পর্যন্ত কাজের অভিজ্ঞতা ছাড়াই প্রাক্কলিত ব্যায়ের ৫ শতাংশ দরে দরপত্রে অংশগ্রহনের মাধ্যমে লটারীতে ঠিকাদার নির্বাচিত হবে। অথচ পিপিআর-০৮ এ উল্লেখিত নিয়ম অনুসরণ না করে ই-জিপি এর মাধ্যমে বিগত পাঁচ বছর একই ধরনের একক কাজ, বিভিন্ন কাজের টার্ন ওভার কাজ, ব্যাংকের মোটা অংকের টাকার লিকুইড মানি, সনদপত্র ইত্যাদিও মাধ্যমে প্রাক্কলিত ব্যায়ের ১০ শতাংশ নিম্নদরে কর্তপক্ষের ইচ্ছা মাফিক ঠিকাদার নির্বাচন করা হচ্ছে। অথচ বরেন্দ্র বহুমুখি উন্নয়ন কর্তৃপক্ষ, শিক্ষা প্রকৌলশী অধিদপ্তর, ত্রাণ ও পুর্নবাসন অধিদপ্তর গুলোতে পূর্ব অভিজ্ঞতা ছাড়াই প্রাক্কলিত ব্যয়ের ৫ শতাংশ নিম্নদরে ঠিকাদার নির্বাচন করা হচ্ছে। একই দেশে একেক দপ্তরে ভিন্ন ভিন্ন নিয়ম। যাতে স্বল্প পুজির ঠিকাদাররা আমলাতান্ত্রিক ষড়যন্ত্রের শিকার হচ্ছেন।